section_heading: Amerika
paragraph_text: Maracle je amatersku karijeru započeo u ekipi Calgary North Stars koja nastupa u AMHL-u (Alberta Midget Hockey League), a juniorski staž nastavio u WHL-u (Western Hockey League) kao igrač Saskatoon Bladesa. Detroit Red Wingsi birali su ga, na draftu 1993., kao 126. izbor pete runde drafta. Međutim, još je jednu sezonu proveo u dresu Saskatoona kako bi završio četverogodišnje sveučilišno obrazovanje. Upravo je u toj posljednjoj godini odradio najbolju sveučilišnu sezonu i osvojio Del Wilson Trophy, trofej za najboljeg vratara WHL-a.